title: Directiva 2000/28/CE a Parlamentului European și a Consiliului din 18 septembrie 2000 de modificare a Directivei 2000/12/CE privind inițierea și desfășurarea activității instituțiilor de credit

text:
               06/Volumul 04

               RO

               Jurnalul Ofícial al Uniunii Europene

               13

         32000L0028

               L 275/37

               JURNALUL OFÍCIAL AL UNIUNII EUROPENE

      DIRECTIVA 2000/28/CE A PARLAMENTULUI EUROPEAN ȘI A CONSILIULUI

   din 18 septembrie 2000
   de modificare a Directivei 2000/12/CE privind inițierea și desfășurarea activității instituțiilor de credit
   PARLAMENTUL EUROPEAN ȘI CONSILIUL COMUNITĂȚILOR EUROPENE,
   având în vedere Tratatul de instituire a Comunității Europene, în special prima și a treia teză de la articolul 47 alineatul (2),
   având în vedere propunerea Comisiei (1),
   având în vedere avizul Comitetului Economic și Social (2),
   având în vedere avizul Băncii Centrale Europene (3),
   acționând în conformitate cu procedura stabilită la articolul 251 din tratat (4),
   întrucât:

               (1)

               În conformitate cu obiectivele tratatului, este de dorit să se promoveze dezvoltarea armonioasă a activității instituțiilor de credit pe tot teritoriul Comunității, în special în ceea ce privește emiterea de bani electronici.

               (2)

               Anumite instituții își limitează activitatea în principal la emiterea de bani electronici. Pentru evitarea oricărei denaturări a normelor privind concurența dintre instituțiile emitente de bani electronici, chiar și în condițiile aplicării măsurilor de politică monetară, este recomandabil ca aceste instituții, pe baza unor dispoziții specifice emise ținând seama de caracteristicile acestor instituții, să intre în domeniul de aplicare a Directivei 2000/12/CE (5).

               (3)

               Prin urmare, este recomandabilă extinderea și asupra acestor instituții a definiției instituțiilor de credit prevăzute la articolul 1 din Directiva 2000/12/CE.

               (4)

               Directiva 2000/46/CE a Parlamentului European și a Consiliului din 18 septembrie 2000, privitoare la inițierea, desfășurarea și supravegherea prudențială a activității instituțiilor de administrare a banilor electronici (6), definește instituțiile de administrare a banilor electronici.

               (5)

               Este necesar ca banii electronici să poată fi răscumpărați, pentru a consolida încrederea deținătorului,

         ADOPTĂ PREZENTA DIRECTIVĂ:
   Articolul 1
   Prin prezenta directivă, Directiva 2000/12/CE se modifică după cum urmează:

               1.

               Articolul 1, punctul 1, primul paragraf se înlocuiește cu următorul text:

                           „(1)

                           «Instituție de credit» înseamnă:

                                       (a)

                                       o întreprindere a cărei activitate constă în primirea din partea populației a unor depozite sau a altor fonduri rambursabile, precum și în acordarea unor credite din surse proprii sau

                                       (b)

                                       o instituție de administrare a banilor electronici, în sensul Directivei 2000/46/CE a Parlamentului European și a Consiliului din 18 septembrie 2000 privind inițierea, desfășurarea și supravegherea prudențială a activității instituțiilor de administrare a banilor electronici (7).

               2.

               Următorul articol se adaugă la Titlul V:
               „Articolul 33a
               Articolul 3 din Directiva 2000/46/CE se aplică instituțiilor de credit.”

         Articolul 2
   (1)   Statele membre pun în aplicare actele cu putere de lege și actele administrative necesare, în conformitate cu prezenta directivă, până la 27 aprilie 2002. Statele membre informează de îndată Comisia cu privire la aceasta.
   Atunci când statele membre adoptă aceste acte, acestea cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare la data publicării sale în Jurnalul Oficial al Comunităților Europene.
   Articolul 4
   Prezenta directivă se adresează statelor membre.

      Adoptată la Bruxelles, 18 septembrie 2000.

            Pentru Parlamentul European

            Președintele

         N. FONTAINE

            Pentru Consiliu

            Președintele

         H. VÉDRINE

      (1)  JO C 317, 15.10.1998, p. 12.

      (2)  JO C 101, 12.4.1999, p. 64.

      (3)  JO C 189, 6.7.1999, p. 7.

      (4)  Avizul Parlamentului European din 15 aprilie 1999 (JO C 219, 30.7.1999, p. 412), confirmat la 27 octombrie 1999, Poziția comună a Consiliului din data de 29 noiembrie 1999 (JO C 26, 28.1.2000, p. 12) și Decizia Parlamentului European din 11 aprilie 2000 (încă nepublicată în Jurnalul Oficial).

      (5)  Directiva 2000/12/CE a Parlamentului European și a Consiliului din 20 martie 2000 privind inițierea și desfășurarea activității instituțiilor de credit (JO L 126, 26.5.2000, p. 1).

      (6)  JO L 275, 27.10.2000, p. 39.

      (7)  JO L 275, 27.10.2000, p. 39.”


title: Directiva 93/5/CEE a Consiliului din 25 februarie 1993 privind asistența ce trebuie acordată Comisiei și colaborarea dintre statele membre în domeniul examinării științifice a problemelor legate de produsele alimentare

text:
               15/Volumul 02

               RO

               Jurnalul Ofícial al Uniunii Europene

               193

         31993L0005

               L 052/18

               JURNALUL OFÍCIAL AL UNIUNII EUROPENE

      DIRECTIVA 93/5/CEE A CONSILIULUI

   din 25 februarie 1993
   privind asistența ce trebuie acordată Comisiei și colaborarea dintre statele membre în domeniul examinării științifice a problemelor legate de produsele alimentare
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 100a,
   având în vedere propunerea Comisiei (1),
   în cooperare cu Parlamentul European (2),
   având în vedere avizul Comitetului Economic și Social (3),
   întrucât realizarea și buna funcționare a pieței interne pentru produse alimentare necesită examinarea și evaluarea problemelor de natură științifică referitoare la alimente, în special atunci când aceste probleme privesc sănătatea oamenilor;
   întrucât consumatorii au dreptul la o politică comunitară a alimentelor, care să promoveze o alimentație sănătoasă, în special în ceea ce privește aspectele nutriționale, microbiologice și toxicologice;
   întrucât, pentru a sprijini îndeplinirea acestui obiectiv, Comisia a înființat un Comitet științific pentru alimentație, prin Decizia 74/234/CEE (4);
   întrucât, în prezent, este necesară consultarea acestui comitet, cu privire la problemele pe care o serie de directive, cum ar fi cele privind alimentele dietetice, materialele și articolele care intră în contact cu alimentele, aditivii, aromele și solvenții de extracție, le ridică în domeniul sănătății publice;
   întrucât Comitetul științific pentru alimentație trebuie să se implice mai mult în politicile comunitare cu impact asupra alimentelor, dietei și sănătății publice;
   întrucât, în interesul consumatorilor și al industriei, procesul de creare a unei baze științifice satisfăcătoare, destinate aspectelor legate de siguranța alimentară trebuie să fie independent, transparent și eficient și să reflecte situația existentă în toate statele membre;
   întrucât, pentru a asigura buna funcționare a acestui comitet, Comunitatea are nevoie de asistență științifică din partea statelor membre;
   întrucât Comunitatea are de asemenea nevoie de asistență științifică pentru alte chestiuni de interes public, indispensabile pentru funcționarea pieței interne, cum ar fi soluționarea incidentelor soldate cu contaminări alimentare și, în general, situațiile în care este necesară stabilirea unor reglementări noi, privind alimente care pot afecta sănătatea oamenilor;
   întrucât, pentru a garanta îndeplinirea acestor obiective, Comisia trebuie să aibă acces la informațiile și asistența disponibile în statele membre, care trebuie să îi faciliteze îndeplinirea obiectivelor sale;
   întrucât în statele membre există diverse organisme responsabile de informarea științifică a guvernelor acestora, în privința produselor alimentare; întrucât este necesară utilizarea acestor resurse în mod eficient, în scopul susținerii activităților comunitare prin intermediul colaborării;
   întrucât, în limita resurselor de care dispun, statele membre trebuie să întreprindă toate măsurile necesare, inclusiv măsuri de natură financiară, pentru a le permite autorităților și organismelor lor competente să colaboreze cu Comisia, căreia să-i ofere asistența necesară examinării științifice a problemelor de interes public privind produsele alimentare;
   întrucât trebuie să se realizeze, în consecință, o armonizare a dispozițiilor ce reglementează funcționarea organismelor menționate, astfel încât acestea să poată colabora cu Comisia, pe baza tuturor datelor științifice disponibile, în special în scopul elaborării unor reglementări viitoare care să asigure libera circulație a produselor alimentare;
   întrucât este necesară sporirea și consolidarea puterilor și competenței Comitetului științific pentru alimentație, mai ales în scopul creșterii eficienței comunitare în materie de probleme alimentare;
   întrucât este necesar să se elaboreze dispoziții care să permită participarea unor țări terțe la această colaborare;
   întrucât Comisia trebuie să răspundă de administrarea acestei colaborări, iar statele membre trebuie, la rândul lor, să sprijine îndeplinirea acestei sarcini, în cadrul Comitetului permanent pentru alimentație;
   întrucât realizarea pieței interne ar trebui să conducă la o participare sporită a Comunității la reuniunile și activitățile privind produsele alimentare, întreprinse de organizații internaționale, precum și în cadrul unor relații bilaterale,
   ADOPTĂ PREZENTA DIRECTIVĂ:
   Articolul 1
   (1)   Statele membre iau măsurile necesare pentru a permite autorităților și organismelor lor competente să colaboreze cu Comisia și să-i furnizeze sprijinul de care aceasta are nevoie în examinarea științifică a chestiunilor de interes public legate de alimentație, mai ales în domeniul sănătății publice, prin intermediul unor discipline cum ar fi medicina, nutriția, toxicologia, biologia, igiena, tehnologia alimentară, biotehnologia, alimentele și procesele noi, tehnicile de evaluare a riscurilor, fizica și chimia.

               (2)

                           (a)

                           Procedura de cooperare din prezenta directivă se aplică atunci când un act al Consiliului necesită avizul Comitetului științific pentru alimentație.

                           (b)

                           Dacă este cazul, aplicarea procedurii de cooperare din prezenta directivă în cazul altor probleme legate de protecția sănătății și a securității persoanelor, în legătură cu consumul de alimente, se decide în conformitate cu procedura stabilită la articolul 5.

         Articolul 2
   Fiecare stat membru desemnează autoritatea sau organismul care răspunde de colaborarea cu Comisia și de repartizarea de activități institutelor corespunzătoare din statele membre, în ceea ce privește sarcinile stabilite la articolul 3, având obligația de a notifica Comisia în această privință.
   Comisia publică și actualizează lista autorităților desemnate, menționate la alineatul anterior, în Jurnalul Oficial al Comunităților Europene.

   Fiecare autoritate desemnată trimite Comisiei o listă a institutelor participante la procedura de cooperare din cadrul jurisdicției sale, precum și orice modificare a listei respective. Comisia comunică aceste informații autorităților menționate și altor părți interesate.
   Articolul 3
   (1)   Principalele sarcini ale instituțiilor participante la cooperare trebuie să le includă pe cele enumerate în anexă.
   (2)   Se adoptă următoarele măsuri, conform procedurii prevăzute la articolul 5:

               —

               stabilirea normelor pentru conducerea și administrarea cooperării, inclusiv:

                           —

                           măsurile de asigurare a transparenței recomandărilor făcute de Comitetul științific pentru alimentație,

                           —

                           proceduri de prezentare și evaluare a dosarelor;

               —

               stabilirea și actualizarea, o dată la șase luni, a inventarului de sarcini și a priorităților aferente.

         (3)   Sarcinile care trebuie efectuate în conformitate cu inventarul adoptat conform alineatului (2) a doua liniuță se repartizează conform procedurii prevăzute la articolul 5, pe baza competenței științifice și în limitele resurselor disponibile în țările membre.
   Articolul 4
   Comisia poate, după consultarea autorităților sau organismelor menționate la articolul 2, să invite institute din terțe țări să participe, în mod voluntar, la îndeplinirea sarcinilor necesare atingerii obiectivelor prezentei directive și, în special, a sarcinilor enumerate în inventarul menționat în articolul 3 alineatul (2) a doua liniuță. Dacă un institut dintr-o țară terță este de acord să participe la realizarea sarcinilor, Comisia trebuie să ia în considerație participarea respectivă, în momentul repartizării sarcinilor, conform articolului 3 alineatul (3).
   Participarea menționată în primul alineat nu va implica în nici un caz cheltuieli din bugetul comunitar.
   Articolul 5
   Comisia este asistată de Comitetul permanent pentru alimentație înființat prin Decizia 69/414/CEE (5), denumit în continuare „Comitet”.
   Reprezentantul Comisiei înaintează comitetului un proiect cu măsurile ce urmează să fie adoptate. Comitetul își dă avizul cu privire la acest proiect în termenul pe care președintele îl poate stabili în funcție de urgența subiectului în cauză. Avizul este emis cu majoritatea prevăzută la articolul 148 alineatul (2) din tratat pentru deciziile pe care Consiliul trebuie să le adopte la propunerea Comisiei. Voturile reprezentanților statelor membre din cadrul comitetului sunt determinate în conformitate cu dispozițiile prevăzute la articolul menționat anterior. Președintele nu participă la vot.
   Comisia adoptă măsurile preconizate, dacă acestea corespund avizului comitetului.
   Dacă măsurile preconizate nu corespund avizului comitetului sau în absența avizului, Comisia înaintează Consiliului, fără întârziere, o propunere cu privire la măsurile ce trebuie adoptate. Consiliul decide cu majoritate calificată.
   Dacă, la expirarea perioadei de trei luni de la data înaintării la Consiliu, acesta nu se pronunță, măsurile propuse sunt adoptate de Comisie, cu excepția cazului în care Consiliul se pronunță cu majoritate simplă împotriva acestor măsuri.
   Articolul 6
   Comisia înaintează Parlamentului European și Consiliului un raport privind structurile, activitățile și eficiența Comitetului științific pentru alimentație, în termen de trei ani de la punerea în aplicare a prezentei directive și o dată la trei ani ulterior.
   Articolul 7
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive până la 1 iunie 1993. Statele membre informează de îndată Comisia cu privire la aceasta.
   Atunci când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de statele membre textele dispozițiilor de drept intern pe care le adoptă în domeniul reglementat de prezenta directivă.
   Articolul 8
   Prezenta directivă se adresează statelor membre.

      Adoptată la Bruxelles, 25 februarie 1993.

            Pentru Consiliu

            Președintele

         J. TRØJBORG

      (1)  JO C 108, 23.4.1991, p. 7 și JO C 107, 28.4.1992, p. 13.

      (2)  JO C 94, 13.2.1992, p. 286 și Decizia din 20 ianuarie 1993 (nepublicată încă în Jurnalul Oficial).

      (3)  JO C 14, 20.1.1992, p. 6.

      (4)  JO L 136, 20.5.1974, p. 1.

      (5)  JO L 291, 19.11.1969, p. 9.
   ANEXĂ
   Principalele sarcini ale instituțiilor naționale participante la cooperare cuprind:

               —

               redactarea unor protocoale de evaluare a riscurilor determinate de componenții alimentari și elaborarea metodelor de evaluare nutrițională;

               —

               evaluarea adecvării nutriționale a alimentelor;

               —

               examinarea informațiilor de testare în conformitate cu normele comunitare și realizarea unei monografii, care urmează să fie evaluată de Comitetul științific pentru alimentație;

               —

               efectuarea unor anchete asupra consumului alimentar, în special a celor necesare determinării sau evaluării condițiilor de utilizare a aditivilor alimentari, precum și stabilirii de valori limită pentru alte substanțe prezente în produsele alimentare;

               —

               efectuarea unor investigații privind componența dietei alimentare în diversele state membre sau contaminanții alimentari de natură biologică sau chimică;

               —

               sprijinirea Comisiei în onorarea angajamentelor internaționale ale Comunității, prin oferirea de consultanță în materie de siguranță alimentară.


title: Directiva Consiliului din 24 iulie 1979 de completare a anexei la Directiva 76/769/CEE a Consiliului privind apropierea actelor cu putere de lege și a actelor administrative ale statelor membre referitoare la restricțiile privind introducerea pe piață și utilizarea anumitor substanțe și preparate periculoase

text:
               13/Volumul 05

               RO

               Jurnalul Ofícial al Uniunii Europene

               4

         31979L0663

               L 197/37

               JURNALUL OFÍCIAL AL UNIUNII EUROPENE

      DIRECTIVA A CONSILIULUI

   din 24 iulie 1979
   de completare a anexei la Directiva 76/769/CEE a Consiliului privind apropierea actelor cu putere de lege și a actelor administrative ale statelor membre referitoare la restricțiile privind introducerea pe piață și utilizarea anumitor substanțe și preparate periculoase
   (79/663/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene și, în special, articolul 100,
   având în vedere propunerea Comisiei (1),
   având în vedere avizul Parlamentului European (2),
   având în vedere avizul Comitetului Economic si Social (3),
   întrucât anumite tipuri de lămpi, de scrumiere și de alte obiecte ornamentale sunt compuse din recipiente din sticlă care conțin lichide foarte toxice, nocive sau foarte inflamabile (de exemplu, tetraclorură de carbon, tricloretilenă sau tetracloretilenă);
   întrucât aceste obiecte nu au întotdeauna stabilitatea necesară și pot fi răsturnate cu ușurință, în special de către copii de vârste mici, ceea ce determină spargerea recipientului, scurgerea lichidului și emisia de gaze toxice sau nocive ale căror victime sunt în primul rând copiii și întrucât s-au înregistrat cel puțin două cazuri de deces în accidente de acest gen;
   întrucât, în afară de aceasta, spargerea unor astfel de obiecte poate cauza incendii sau explozii;
   întrucât, pentru a preveni apariția unor noi accidente, în special a accidentelor mortale, este indispensabil să se interzică, la nivel comunitar, cât mai repede posibil, introducerea pe piață și utilizarea acestui tip de obiecte care conțin lichide periculoase;
   întrucât interdicțiile care au fost deja decretate de către unele state membre influențează funcționarea pieței comune și întrucât este necesară, prin urmare, apropierea actelor cu putere de lege ale statelor membre în acest domeniu și modificarea corespunzătoare a anexei la Directiva 76/769/CEE a Consiliului din 27 iulie 1976 privind apropierea actelor cu putere de lege și a actelor administrative ale statelor membre referitoare la restricțiile privind introducerea pe piață și utilizarea anumitor substanțe și preparate periculoase (4);
   întrucât, în afară de aceasta, analize complexe au indicat că substanța tri (2,3-dibrompropil) fosfat [CAS nr. 126-72-7], utilizată la ignifugarea textilelor și articolelor de îmbrăcăminte și în special a articolelor de îmbrăcăminte pentru copiii, prezintă riscuri pentru sănătate; întrucât utilizarea acesteia trebuie, în consecință, limitată;
   întrucât substanța menționată anterior face obiectul unor reglementări în anumite state membre; întrucât aceste reglementări prezintă diferențe privind condițiile de introducere pe piață și de utilizare; întrucât aceste diferențe constituie un obstacol în calea comerțului și au un impact direct asupra creării și funcționării pieței comune;
   întrucât, prin urmare, este necesară modificarea anexei la Directiva 76/769/CEE și în acest scop,
   ADOPTĂ PREZENTA DIRECTIVĂ:
   Articolul 1
   Anexa la Directiva 76/769/CEE se completează după cum urmează:

               (a)

               se adaugă următoarele puncte:

                           3.   Substanțe lichide, în stare pură sau într-un preparat, care figurează în anexa I la Directiva 67/548/CEE a Consiliului din 27 iunie 1967 privind apropierea actelor cu putere de lege și a actelor administrative referitoare la clasificarea, ambalarea și etichetarea substanțelor periculoase (1), modificată ultima dată de Directiva 79/370/CEE (2), în următoarele categorii:

                                       —

                                       foarte toxice;

                                       —

                                       toxice;

                                       —

                                       nocive;

                                       —

                                       corozive

                                       —

                                       explozive;

                                       —

                                       extrem de inflamabile;

                                       —

                                       foarte inflamabile;

                                       —

                                       inflamabile,

                                 precum și orice lichid cu punct de aprindere sub 55 grade Celsius.

                           Nu sunt admise în obiectele decorative destinate producerii de efecte de lumină sau de culoare obținute prin faze diferite, de exemplu în lămpi ornamentale și în scrumiere.

                           4.   Tri (2,3-dibrompropil) fosfat CAS (Chemical Abstract Service Number) nr. 126-72-7

                           Nu este admis în articolele textile destinate să intre în contact cu pielea, de exemplu în articolele de îmbrăcăminte, de lenjerie de corp sau de lenjerie.”

               (b)

               se adaugă următoarele note de subsol:

                           „(1)

                              JO 196, 16.8.1967, p. 1.

                           (2)

                              JO L 88, 7.4.1979, p. 1.”

         Articolul 2
   (1)   Statele membre adoptă dispozițiile necesare pentru a se conforma prezentei directive în termen de 12 luni de la notificarea acesteia și informează de îndată Comisia cu privire la aceasta.
   (2)   Comisiei îi sunt comunicate de statele membre textele dispozițiilor de drept intern pe care le adoptă în domeniul reglementat de prezenta directivă.
   Articolul 3
   Prezenta directivă se adresează statelor membre.

      Adoptată la Bruxelles, 24 iulie 1979.

            Pentru Consiliu

            Președintele

         M. O'KENNEDY

      (1)  JO C 96, 12.4.1979, p. 3.

      (2)  JO C 127, 21.5.1979, p. 69.

      (3)  Aviz emis pe 27 iunie 1979 (nepublicat încă în Jurnalul Oficial).

      (4)  JO L 262, 27.9.1976, p. 201.


title: A optsprezecea Directivă 95/34/CE a Comisiei din 10 iulie 1995 de adaptare la progresul tehnic a anexelor II, III, VI și VII la Directiva 76/768/CEE a Consiliului privind apropierea legislației statelor membre cu privire la produsele cosmeticeText cu relevanță pentru SEE.

text:
               13/Volumul 16

               RO

               Jurnalul Ofícial al Uniunii Europene

               104

         31995L0034

               L 167/19

               JURNALUL OFÍCIAL AL UNIUNII EUROPENE

      A OPTSPREZECEA DIRECTIVĂ 95/34/CE A COMISIEI

   din 10 iulie 1995
   de adaptare la progresul tehnic a anexelor II, III, VI și VII la Directiva 76/768/CEE a Consiliului privind apropierea legislației statelor membre cu privire la produsele cosmetice
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 76/768/CEE a Consiliului din 27 iulie 1976 privind apropierea legislației statelor membre cu privire la produsele cosmetice (1), modificată ultima dată de Directiva 94/32/CE a Comisiei (2), în special articolul 8 alineatul (2),
   după consultarea Comitetului științific pentru cosmetologie,
   întrucât furocumarinele sunt recunoscute ca fiind fotomutagene și fotocancerigene; întrucât comitetul științific pentru cosmetologie nu a putut concluziona că asocierea filtrelor protectoare cu furocumarinele garantează siguranța produselor pentru protecție solară și pentru bronzare care conțin furocumarine peste un nivel minim; întrucât, pentru a proteja sănătatea publică, este necesară limitarea furocumarinelor în aceste produse la mai puțin de 1 mg/kg;
   întrucât 4-tert-butil-3-metoxi-2,6-dinitrotoluenul (Mosc Ambrette), este cunoscut ca fiind un fotoalergen puternic; întrucât, pe baza cercetării științifice recente, folosirea acestei substanțe în produsele cosmetice prezintă un risc pentru sănătatea umană; întrucât este, de aceea, necesară interzicerea folosirii lui;
   întrucât evaluarea toxicologică a clorurii de diisobutil-fenoxi-etoxi-etildimetilbenil amoniu (benzetoniu) arată că acest ingredient este toxic într-o mare măsură; întrucât marja de siguranță pentru sănătatea umană este inadecvată când acest ingredient se folosește în produsele cosmetice; întrucât este, de aceea, necesară interzicerea folosirii lui;
   întrucât celulele, țesuturile sau produsele de origine umană pot transmite boala Creutzfelt-Jakob, encefalopatia spongiformă umană și unele boli cauzate de viruși; întrucât, dat fiind nivelul actual al cunoștințelor științifice, este necesară interzicerea folosirii lor în produsele cosmetice;
   întrucât studii toxicologice recente despre 3,3-bi(4-hidroxifenil)ftalidă (Fenolftaleină) arată un efect clastogenic net in vitro; întrucât marja de siguranță este scăzută, în special când este vorba de copii; întrucât este, de aceea, necesară interzicerea folosirii ei;
   întrucât, pe baza celor mai recente cercetări științifice și tehnice, esterul 2-etilhexilic al acidului 2-ciano-3,3-difenil acrilic poate fi folosit ca filtru pentru ultraviolete în produsele cosmetice;
   întrucât măsurile prevăzute de prezenta directivă sunt în conformitate cu avizul Comitetului pentru adaptarea la progresul tehnic a directivelor privind eliminarea barierelor tehnice din calea comerțului din sectorul produselor cosmetice,
   ADOPTĂ PREZENTA DIRECTIVĂ:
   Articolul 1
   Directiva 76/768/CEE se modifică în conformitate cu anexa, după cum urmează.
   Articolul 2
   (1)   Statele membre adoptă toate măsurile necesare pentru a se asigura că începând cu 1 iulie 1996, pentru substanțele menționate în anexă, nici producătorii, nici importatorii stabiliți pe teritoriul Comunității nu introduc pe piață produse care nu îndeplinesc cerințele prezentei directive.
   (2)   Statele membre adoptă măsurile necesare pentru a se asigura că produsele menționate la alineatul (1) care conțin substanțele menționate în anexă nu pot fi vândute sau puse la dispoziția consumatorului final după 30 iunie 1997.
   Articolul 3
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive până la 30 iunie 1996. Acestea informează de îndată Comisia cu privire la aceasta.
   Atunci când statele membre adoptă aceste acte, acestea cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de către statele membre textele dispozițiilor de drept intern pe care le adoptă în domeniul reglementat de prezenta directivă.
   Articolul 4
   Prezenta directivă intră în vigoare în a treia zi de la data publicării în Jurnalul Oficial al Comunităților Europene.
   Articolul 5
   Prezenta directivă se adresează statelor membre.

      Adoptată la Bruxelles, 10 iulie 1995.

            Pentru Comisie

         Emma BONINO

            Membru al Comisiei

      (1)  JO L 262, 27.9.1976, p. 169.

      (2)  JO L 181, 15.7.1994, p. 31.
   ANEXĂ
   Anexele la Directiva 76/768/CEE se modifică după cum urmează:

               1.

               Anexa II

                           (a)

                           Numărul curent 358 se înlocuiește cu următorul număr:
                           358.   Furocumarine (de exemplu trioxisalan', 8-metoxipsoralen, 5-metoxipsoralen) cu excepția conținutului normal în esențele naturale folosite.
                           În produse pentru protecție solară și bronzare, furocumarinele sunt sub 1mg/kg.”

                           (b)

                           Se adaugă următoarele numere:
                           414.   4-terț-butil-3-metoxi-2,6-dinitrotoluen (mosc Ambrette)
                           415.   Clorură de diizobutil-fenoxi-etoxi-etildimetilbenzilamoniu (clorură de benzetoniu)
                           416.   Celule, țesuturi și produse de origine umană
                           417.   3,3-Bi(4-hidroxifenil)ftalidă (fenolftaleină)”.

               2.

               În anexa III partea 2, numărul curent 3 se elimină.

               3.

               Anexa VI partea 2:

                           (a)

                           Se elimină numărul curent 15.

                           (b)

                           La numerele curente 2, 16, 21, 29 și 30 se înlocuiește data de „30 iunie 1995” cu cea de „30 iunie 1996”.

               4.

               Anexa VII

                           (a)

                           La partea 1 se adaugă următorul număr:

                                       „a

                                       b

                                       c

                                       d

                                       e

                                       10

                                       Esterul 2-etilhexilic al acidului 2-ciano-3,3-difenil acrilic (octocrilenă)

                                       10 % (exprimat ca acid)”

                           (b)

                           La partea 2, la numerele curente 2, 5, 6, 12, 13, 17, 25, 26, 29, 32, 33 și 34 se înlocuiește data de „30 iunie 1995” cu cea de „30 iunie 1996”.


title: Directiva 94/72/CE a Consiliului din 19 decembrie 1994 de modificare a Directivei 91/439/CEE privind permisele de conducere

text:
               07/Volumul 03

               RO

               Jurnalul Ofícial al Uniunii Europene

               150

         31994L0072

               L 337/86

               JURNALUL OFÍCIAL AL UNIUNII EUROPENE

      DIRECTIVA 94/72/CE A CONSILIULUI

   din 19 decembrie 1994
   de modificare a Directivei 91/439/CEE privind permisele de conducere
   CONSILIUL UNIUNII EUROPENE,
   având în vedere Tratatul de instituire a Comunității Europene,
   având în vedere Actul privind condițiile de aderare a Regatului Norvegiei, a Republicii Austria, a Republicii Finlanda, a Regatului Suediei și adaptările tratatelor pe care se întemeiază Uniunea Europeană (1), denumit în continuare „Actul de aderare din 1994”, în special articolul 169,
   având în vedere propunerea Comisiei,
   întrucât permisele de conducere din Finlanda și Suedia constau din cartele plastifiate; întrucât, până la luarea în considerare a unui alt model comunitar de permis de conducere, Republica Finlanda și Regatul Suediei ar trebui autorizate să continue eliberarea permiselor de conducere pe baza modelului actual al acestora până la 31 decembrie 1997; întrucât Directiva 91/439/CEE (2) trebuie să fie modificată în consecință;
   întrucât, în temeiul articolului 2 alineatul (3) din Tratatul de aderare din 1994, instituțiile Comunității Europene pot adopta, înainte de aderare, măsurile menționate în articolul 169 din Actul de aderare, aceste măsuri intrând în vigoare sub rezerva tratatului și începând de la data intrării în vigoare a acestuia,
   ADOPTĂ PREZENTA DIRECTIVĂ:
   Articolul 1
   La articolul 1 alineatul (1) din Directiva 91/439/CEE se adaugă următoarea teză:

      „Cu toate acestea, Republica Finlanda și Regatul Suediei pot continua să elibereze permise de conducere pe baza modelului actual al acestora până la 31 decembrie 1997.”

   Articolul 2
   Prezenta directivă intră în vigoare sub rezerva Tratatului de aderare din 1994 și începând de la data intrării în vigoare a acestuia.
   Articolul 3
   Prezenta directivă se adresează statelor membre.

      Adoptată la Bruxelles, 19 decembrie 1994.

            Pentru Consiliu

            Președintele

         K. KINKEL

      (1)  JO C 241, 29.8.1994, p. 21.

      (2)  JO L 237, 24.8.1991, p. 1.